ད་ལྟ་རང་ལོ་༤༦ཡིན་པའི་ཅང་ཐེན་ཡོང་ལགས་ཧུའུ་ནན་ཞིང་ཆེན་ལུའུ་ཧྲན་གྲོང་ཁྱེར་ནས་ཡིན་པ་དང་།ཕྱི་ལོ་༡༩༩༥ནས་༢༠༠༤བར་ཁྲིམས་ལུགས་དགེ་རྒན་བྱས་པ་དང་།༢༠༠༥ལོར་ཡིག་རྒྱུགས་ཀྱི་ལམ་ནས་པེ་ཅིན་གྲོང་ཁྱེར་ནང་ཡོད་པའི་གོ་ལའི་ཁྲིམས་རྩོད་ཞབས་ཞུ་ཁང་དུ་ཁྲིམས་རྩོད་པའི་ལས་ཀ་བྱས་ཏེ།སྔ་རྗེས་སུ་ཁྲིམས་རྩོད་པ་ལི་ཧྥང་པིན་དང་མཉམ་དུ་རྒྱ་རིགས་མི་མང་གི་ཁྲིམས་རྩོད་ཐོབ་ཐང་གཙོས་པའི་གྲངས་ཉུང་མི་རིགས་ཁག་གི་ཁྲིམས་རྩོད་ཐོབ་ཐང་དང་།ཆོས་དད་རང་དབང་གི་ཁྲིམས་རྩོད་ཐོབ་ཐང་།གྱོད་དོན་ཞུ་གཏུགས་ཀྱི་ཐོབ་ཐང་སོགས་བརྩོན་ལེན་བྱས་ཡོད་པར་མ་ཟད།ཕྱི་ལོ་༢༠༠༨ལོར་བོད་ནང་བྱུང་བའི་ཞི་རྒོལ་ཆེན་མོའི་སྐབས་འཛིན་བཟུང་བཀག་བསྐྱིལ་བྱས་པའི་བོད་མི་ཁག་ཅིག་ལའང་ཁྲིམས་རྩོད་ཀྱི་རོགས་རམ་གནང་ཡོད་པ་དང་།ཕྱི་ལོ་༢༠༠༨ནས་༢༠༠༩བར་ཁོས་རྒྱ་ནག་གཞུང་གིས་བཀག་བསྐྱིལ་བྱས་པའི་འགྲོ་བ་མིའི་ཐོབ་ཐང་དོན་གཉེར་བ་དང་ཁྲིམས་རྩོད་པ་༢༠ལྷག་གི་ཁྲིམས་རྩོད་ཐོབ་ཐང་བརྩོན་ལེན་དང་ཁྲིམས་ཀྱི་ཁེ་དབང་སྲུང་སྐྱོབ་བྱས་ཡོད་འདུག